Урукку кэм уорҕатыгар, Эргэтээҕи дьыл чиэрэһигэр, Ааһар былыт ардайдаах, Көтөр былыт үктэллээх, Сытыы тыал тыыннаах, Аан балаһа силлиэлээх, Аламай күн харахтаах, Тэргэн ый бэлиэлээх, Элбэх сулус сардаҥалаах, Сэттэ дьаҥсал этиҥ сирдьиттээх, Аҕыс сааллар чаҕылҕан аччылаах, Ахтаах самыыр ыһыахтаах, Араҕас маҕан халлаан Алын чанчыгар Аатыран үөскээбит, - Аллараа көрөн кэбистэххэ Үс бүүрүктээх, Түөрт өргөстөөх, Аҕыс тапталҕалаах, Тоҕус кулугулаах, Дьирибинэй балык тирээбиллээх, Луо балык тулааһыннаах, Сытар балык сындыыстаах, Үктүөтэр өҕүллүбэт, Баттаатар маталдьыйбат, Сэттэлээх саастаах Сиэр тииҥ тиҥилэҕин синньэтин Тэниччи туппут курдук, Тэнийэн-тэлгэнэн үөскээтэҕинэ, Кэйбэлдьийбэт кэтит сибиир — буор ийэ, Килэрийэр киинигэр — аан маҥнай Таакаллыбыт оҥуохтаах, Быакаллыбыт быһыылаах, Сарыы-торбос таҥастаах Саха урааҥхай Улаан ньуурданан, Уу харахтанан, Ортотунан курданан, Уһаты уллуҥахтанан, Тыал хоту тыыннанан, Сиик хоту сигилилэнэн, Салгын хоту санааланан, Бастыҥ саргыланан, Толору дьоллонон, Кэтит кэскиллэнэн, Сир бөҕө киинэ сирдэнэн, Дойду бөҕө талыыта дойдуланан, Уу долгун кута уйаланан Олохсуйбута эбитэ үһү.
В зените старины глубокой, На лоне прошлых лет, За далью древних годов, На нижнем крае Желтобелого неба, Имеющего промежутки из проходящих облаков, Подножье из пролетающих облаков, Дышащего острыми ветрами, Имеющего бесконечные вихри, Ясное красное солнышко, Полную луну, Сияющего полными звездами, Имеющего семь кричащих гроз проводников, Восемь очищающих огромных молний, Кропящего пенящимся дождем, Со славой родилась Неколеблющаяся широкая Земля матушка - Она если посмотреть сверху Имеет три обшивки, Четыре вершины, Восемь впадин, Девять колец, Подпорки из сверкающих рыб, Стойки из священных рыб, Балки подобные лежащим рыбам. Если наступить она не прогибается, Если надавить она не выпячивается.